Berit Pynten

Berit Pynten eller Berit Skjefte (også kalt Berit Tørrisdotter Gryte-Brøtin-Pynten) (født ca 1809 Losvollen i Vestre Slidre, død 1899 i Vang, Valdres) var en norsk langeleikspiller. Hun ble landskjent som langeleikspiller og selv om hun kom fra små kår ble hun en av de velstående i bygda. Hun tjente også penger på produksjon og salg av brennevin, og fremførte dessuten dokketeater. 

Komponisten Edvard Grieg og folkemusikksamleren Ludvig M. Lindemann skrev ned musikken hennes. Selv om musikken var inspirasjon for Grieg, er hun ikke kreditert på noen av Griegs noteblad. Før hun døde solgte hun den siste langeleiken sin for ti kroner til Erik Werenskiold (som også laget et portrett av henne). Både instrumentet som Werenskiold kjøpte og en annen av hennes langeleiker er nå på Ringve museum. Fotografen Knud Knudsen tok en serie bilder av Berit Pynten med et lite publikum rundt.

Anders Stilloff (senere redaktør i Morgenavisen) var med da Grieg oppsøkte Pynten på 1880-tallet. Stilloff noterte blant annet:

Referanser

Eksterne lenker
 Langeleik etter Berit på Pynten, foto hos Digitalt museum

Norske folkemusikere
Personer fra Vestre Slidre kommune
Dukketeater